
RAPORT
la proiectul de hotărâre  privind aprobarea unor cheltuieli pentru deplasarea copiilor din comuna Ion Corvin la Aqua Magic

Având în vedere solicitarea Asociației de Promovare și Dezvoltare Turistică Aqua Magic prin care se încunoștiințează autoritatea publică locală despre posibilitatea de a avea acces gratuit în interiorul parcului de distracții Aqua Magic din stațiunea Mamaia, așa cum am obișnuit elevii din comună, propunem ca și în acest an să se organizeze la nivelul comunei și cu sprijinul consiliului local, intrarea gratuită la parcul de distracții urmând ca din sumele ce se vor acorda prin grija consiliului local să se asigure o gustare și răcoritoare în acea zi pentru fiecare copil și însoțitor precum și asigurarea transportului copiilor la AQUA MAGIC  și retur cu microbuzele școlare.
Menționăm că fără sprijinul autorității locale acești copii nu ar putea nici visa la petrecerea unei zile în interiorul acestui parc de distracții acvatic știut că taxa de intrare este destul de mare și foarte mulți dintre copii nu și-ar putea permite. Ținând cont de facilitatea ca intrarea pentru copiii din Ion Corvin poate fi gratuită și având în vedere că în fiecare an consiliul local a susținut această vizită a elevilor din comună, vizită ce vine după încheierea anului școlar și ca încununare a activității de peste an, propunem implicarea si in acest an a susținerii acestei vizite și petrecerea timpului liber a copiilor din comuna Ion Corvin la parcul de distracții.
Așa cum s-a procedat și în anii anteriori, Școala Gimnazială Ion Corvin, prin diriginții claselor, sprijină Primăria Ion Corvin la întocmirea listelor de copii urmând a fi transmise de primar către Asociația de Promovare și Dezvoltare Turistică Aqua Magic și programarea zilelor în care să se facă deplasarea.
[bookmark: _Hlk76114789]Cele prezentate se încadrează în temeiul prevederilor art. 129 alin. (4) lit. „a” din Ordonanța de urgență a Guvernului. nr. 57/2019 privind Codul administrativ.

